Diari Oficial de la Generalitat Valenciana


Sumari del DOGV 4197, del 25-02-2002 (2002/1450)

Informació pública de l'alternativa tècnica del programa d'actuació integrada per a l'àmbit de la unitat d'execució 1 del pla parcial la Retjola, de l'Ajuntament de Monòver.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4197

Data del DOGV
:   25-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1450


Organisme emissor
:   Ajuntament de Monòver

Tipus de document
:   Anunci

Informació pública de l'alternativa tècnica del programa d'actuació integrada per a l'àmbit de la unitat d'execució 1 del pla parcial la Retjola, de l'Ajuntament de Monòver. [2002/Q1450]
  
L'Alcaldia Presidència d'aquest ajuntament, amb data 28 de gener de 2002, ha dictat el decret següent, que transcrit textualment diu:
  
«Decret número 145/2002.
  
El senyor Manuel Francisco Ortuño Oliva, en representació de la mercantil urbanitzadora La Retjola, SL, amb domicili al carrer de José Mas Esteve, número 80, d'Elx; registre general d'entrada número 8.658/2001, ha presentat en aquest ajuntament una alternativa tècnica de programa d'actuació integrada per a l'àmbit de la unitat d'execució 1 del pla parcial la Retjola, en què sol·licita a l'Ajuntament de Monòver, d'acord amb el que estableix l'article 45.1 de la Llei Reguladora de l'Activitat Urbanística, sotmetre'l a exposició pública pel procediment ordinari dels articles 46 i 47 de la llei esmentada.
  
En virtut de les atribucions conferides a aquesta Alcaldia per la Llei 7/1985, de 2 d'abril, Reguladora de les Bases de Règim Local, i en compliment dels articles 45.1, 46 i 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, mitjançant aquest edicte resolc:
  
Primer
  
Sotmetre a informació pública l'alternativa tècnica de proposta de programa amb la documentació complementària, composta de document d'homologació modificativa, pla parcial, projecte d'urbanització i estudi d'impacte ambiental, per al desenvolupament de la unitat d'execució número 1 del pla parcial la Retjola, promogut per la mercantil urbanitzadora La Retjola, SL.
  
Segon
  
Aquesta informació pública té caràcter de simultani concurs públic per a la selecció de l'urbanitzador, i s'hi poden presentar alternativa, al·legacions i proposicions tecnicojurídiques durant el termini d'un mes, comptador des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals al seu domicili fiscal, i la publicació en un diari d'informació general editat a la Comunitat Valenciana.
  
Tercer
  
Les proposicions juridicoeconòmiques es podran presentar durant els cinc dies següents al venciment del termini d'informació pública derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i presta caució d'això en la quantia que reglamentàriament es determine, els terminis es prorrogaran per 20 dies addicionals. També, durant els 10 primers dies, els propietaris que declinen cooperar amb l'actuació podran manifestar-ho davant l'ajuntament i sol·licitar ser expropiats pel preu del valor inicial.
  
Cinqué
  
L'acte d'obertura de pliques es farà en la següent data hàbil a la conclusió del termini per a presentar-les. Del seu desenvolupament i resultat s'alçarà acta, amb fe pública i davant dos testimonis. Totes les actuacions podran ser objecte de consulta i al·legació per les persones interessades durant els 10 dies següents al d'obertura de pliques. Els competidors, durant aquest període, podran associar-se unint els seus propietaris.
  
Sisé
  
L'expedient es podrà consultar a l'Oficina Tècnica de l'Ajuntament de Monòver, els dies laborals de 09.00 a 14.00 hores.
  
Seté
  
Notificar aquesta resolució a tots els propietaris de terrenys afectats en l'àmbit de l'àrea d'actuació del pla parcial la Retjola, promogut per la mercantil urbanitzadora La Retjola, SL, així com remetre aquest edicte al Diari Oficial de la Generalitat Valenciana i a un diari d'informació general editat a la Comunitat Valenciana.